ลุ้น SET รีบาวด์ รับปัจจัยบวกเปิดเมือง-รัฐคลายมาตรการคุมโควิด หนุน
ลุ้น SET รีบาวด์ รับปัจจัยบวกเปิดเมืองและการผ่อนคลายมาตรการควบคุมโควิด-19 เข้ามาหนุนต่อการฟื้นตัวของเศรษฐกิจ ให้แนวต้าน 1,565-1,570 จุด แนวรับ 1,545-1,550 จุด
ลุ้น SET รีบาวด์ รับปัจจัยบวกเปิดเมืองและการผ่อนคลายมาตรการควบคุมโควิด-19 เข้ามาหนุนต่อการฟื้นตัวของเศรษฐกิจ ให้แนวต้าน 1,565-1,570 จุด แนวรับ 1,545-1,550 จุด
24 มิ.ย. 2565

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่ารีบาวด์ขึ้น และแกว่งตัวในกรอบแคบ ตามตลาดหุ้นอื่นในภูมิภาคเอเชียที่ส่วนใหญ่ปรับตัวเพิ่มขึ้น แม้ว่าจะยังไม่มีปัจจัยใหม่ๆ แต่มองว่าตลาดหุ้นไทยยังมีแรงหนุนในเรื่องของการเปิดประเทศและการผ่อนคลายมาตรการควบคุมโควิด-19 ที่ทำให้เศรษฐกิจไทยกลับมาฟื้นตัวได้ดี
อย่างไรก็ตามยังมีปัจจัยลบรออยู่ ทั้งการปรับขึ้นอัตราดอกเบี้ย ที่จะตามมาด้วยผลของการทำให้เศรษฐกิจชะลอตัวในระยะต่อไป เป็นต้น ทำให้แม้ว่าดัชนีที่อาจจะปรับขึ้นมาเป็นการขึ้นมาเพียงระยะสั้น และอาจจะมีแรงกดดันดัชนีต่อได้
โดยที่แนวต้าน 1,565-1,570 จุด แนวรับ 1,545-1,550 จุด